Na osnovu člana 35 Statuta Opštine Tivat ("Službeni list Crne Gore – opštinski propisi", br. 24/18) Skupština Opštine Tivat na sjednici održanoj dana …….,donosi

**ODLUKU**

**O STAVLJANJU VAN SNAGE ODLUKE O OSNIVANJU SAVJETA ZA SPORT**

Član 1

Stavlja se van snage Odluka o osnivanju savjeta za sport ("Službeni list Crne Gore - opštinski propisi", br. 11/13 i br. 3/17)

Član 2

Ova odluka stupa na snagu osmog dana od dana objavljivanja u "Službenom listu CG - Opštinski propisi".

Broj:

Tivat,

Skupština opštine Tivat

Predsjednik

 Ivan Novosel

**Obrazloženje**

Pravni osnov za stavljanje van snage Odluke o osnivanju savjeta za sport ("Službeni list Crne Gore - opštinski propisi", br. 11/13 i 3/17) sadržan je u Zakonu o sportu ("Službeni list Crne Gore", br. 44/18)

Članom 117 Zakona o sportu predviđeno je da za procjenu programa i utvrđivanje visine sredstava koja se dodjeljuju sportskoj organizaciji nadležni organ opštine obrazuje Komisiju, te se nadležnost Savjeta za sport po ovom pitanju prenosi na Komisiju.

Iz navedenih razloga prestala je potreba za postojanjem Savjeta za sport te predlažemo da Skupština opštine Tivat usvoji Odluku o stavljanju van snage Odluke o osnivanju Savjeta za sport.

 **OBRAĐIVAČ PREDLAGAČ**

 **Sekretarijat za mlade, Predsjednik**

**sport i socijalna pitanja dr Siniša Kusovac**

 **Sekretarka**

mr Darka Ognjanović